Marea Pată Roșie de pe Jupiter
Caracteristica cea mai ușor de recunoscut a lui Jupiter este imensa furtună anticiclonică denumită Marea Pată Roșie.
Această furtună este atât de mare încât ar putea înghiți dintr-o dată o planetă de mărimea Pământului.
Cea mai recentă imagine din 2019 a lui Jupiter, preluată de Hubble, precum și alte observații de la telescoape terestre, dezvăluie un detaliu neașteptat.
Imensa furtună ce există pe Jupiter de cel puțin 150 de ani, continuă să se micșoreze.
Lățimea petei scade cu aproximativ 1000 de kilometri pe an.
Nu se cunoaște cauza acestui fenomen, astfel încât Hubble va continua să observe planeta Jupiter în speranța că oamenii de știință vor rezolva această problemă furtunoasă.
Furtuni mult mai mici apar de asemenea pe Jupiter, sub forma unor ovale albe sau maronii ce durează de la câteva ore până la sute de ani.
Traducere: Răzvan Neagoe